Opdrag 3:, Mark shuttleworth, By OpenStax | Jobilize.com
Verskeie onbemande vlugte het gevolg terwyl die Sowjet-Unie se maanprogram geleidelik agter geraak het by die Amerikaners se Apollo-program.
In 1968 is 'n onbemande Sojoes (met 'n paar skilpaaie aan boord) in 'n wentelbaan om die maan geplaas, maar dit was die Amerikaners wat in 1969 die geskiedkundige eerste treë op die maan gegee het.
Die USSR het sy bemande maanprogram geskrap en hom toenemend op langer ruimtevlugte aan boord van ruimtestasies toegespits. Ook hier sou die Sojoes 'n ander rol speel, maar ook hier het 'n Sojoes-vlug tragies geëindig.
In April 1971 is drie bemanningslede aan boord van 'n Sojoes na die nuwe Saljoet-ruimtestasie geneem. Ná 'n geslaagde sending van 24 dae het die Sojoes met sy valskerm op die Steppe geland. Toe reddingspanne die kapsule oopmaak, is hulle begroet deur 'n toneel wat die Sowjet-ruimteprogram tot in sy fondamente geskud het: die drie ruimtevaarders het stip voor hulle gesit en staar, dood in hul sitplekke.
'n Klep het met hul terugkeer na die aarde oopgegaan. Die lug het binne sekondes uit die kapsule ontsnap en die bemanningslede, wat nie ruimtepakke aangehad het nie, is binne sekondes dood.
In 1986 is die Sojoes TM gebou waarin tientalle ruimtevaarders oor die daaropvolgende 15 jaar na die ruimtestasie, Mir, geneem sou word. Dit is aan boord van só 'n Sojoes TM-kapsule wat Shuttleworth op 25 April 2002 vanaf Baikonoer die ruimte in gelanseer is - 35 jaar ná die eerste toetsvlug van dié werkesel van die ruimte-eeu.
Voer in groepe van vier die volgende opdrag uit:
Drie van julle (seuns) is die insittendes van die Soejoes-tuig.
'n Onderhoud word per radio met julle gevoer vanaf die aarde. Die onderhoudvoerder is 'n dame. Sy wil weet hoe dit voel om 'n ruimteman te wees.
Sy wil egter ook weet hoekom een of meer van die bemanningslede (of is dit bevrouingslede?) nie van die teenoorgestelde geslag is nie.
Hierdie opdrag kan met groot pret onvoorbereid aangebied word.
'n Tipiese dag van Mark Shuttleworth aan boord van die IRS.
Veiligheidsinspeksie van al die stelsels van die ruimtestasie, vir sowat tien minute
Voltooi sy persoonlike higiëne
Neem speekselmonsters van homself wat gebruik word vir die CCE-2 eksperiment
Ontbyt saam met die bemanning
Werk vir sowat twee uur aan die CCE-1-eksperiment
Middagete saam met die bemanning
Werk aan Plankton Lensa-eksperiment
Daarna volg die ESCD-eksperiment
Daarna skryf Mark sy daaglikse verslag ("log")
Voor aandete hou die bemanning 'n beplanningsessie, waar probleme uitgestryk word en die volgende dag se pligte bespreek word.
Na aandete beplan die bemanning die volgende dag se kosrantsoen.
Daarna maak hy voorbereidings om te gaan slaap.
Ook elke dag
Aflaai van e-pos
Amateurradio-sessies. Wanneer hy met mense op die aarde met die amateurradio gesels, is hy sowat 400 km bokant die aarde en kan die radioseine oor 'n oppervlakte van 2 200 m 2 ontvang word.